روسیا دولت باشقانی ولادیمیر پوتین، آمریکا پرزیدنتی دونالد ترامپ دؤورونده واشینگتونا اولان گوون‌لری‌نین آزالدیغینی سؤیله‌دی.
پوتین، روسیادا یایینلانان میر 24 تلویزیونونا وئردیگی موصاحیبه‌ده، ایکی اؤلکه آراسین‌داکی علاقه‌لرین ترومپ دؤورونده، اوباما دؤورونده اولدوغون‌دان داها چوخ پیسلشدیگینی سؤیلمه‌نین مومکون اولوب-اولمادیغی سوالینا،
"علاقه‌لردکی گوون سویه‌سی‌نین ایش سویه‌سینده، خصوصیله ده نیظامی سویه‌ده ایگیلشمه‌دیغینی، تام ترسینه آزالدیغینی سؤیلمک مومکون" جوابینی وئردی.
سوریه اوردوسونون کئچن هفته ایدلیب شیمیایی سالدیری تشکیل ائدیلدیگی ادعا‌لاری اوزرینه آمریکانین حمص یاخین‌لارین‌داکی بیر هاوا پایگاهینی وورماسی، موسکوا و واشینگتون آراسیندا گرگین‌لیگه سبب اولموشدو.
